মঙ্গলে ইনজেনুইটি হেলিকপ্টারের সংকেত ফিরে পেল নাসা
মঙ্গল গ্রহে ‘ইনজেনুইটি’ হেলিকপ্টারের সঙ্গে যোগাযোগ পুনরুদ্ধার করতে সক্ষম হয়েছে নাসা।কিছু সময়ের উদ্বেগজনক নীরবতার পর নাসা শনিবার রাতে বিষয়টি জানিয়েছে বলে উঠে এসেছে প্রযুক্তি বিষয়ক সাইট এনগ্যাজেটের প্রতিবেদনে।স্বয়ংচালিত মহাকাশযানটির ৭২তম উড্ডয়নের সময়, ‘পার্সিভ্যারেন্স’ রোভারের সঙ্গে অপ্রত্যাশিতিভাবে যোগাযোগ বন্ধ করে দেয় এটি। ইনজেনুইটি এবং পৃথিবীর সমস্ত যোগাযোগের মাধ্যম হিসেবে কাজ করে পার্সিভ্যারেন্স।মহাকাশযানটি এর আগেই অস্বাভাবিক আচরণ করেছিল। এর ঠিক আগের উড্ডয়নটি অজানা কারণে সঠিক সময়ে শেষ করেনি ইনজেনুইটি, এবং এর সর্বশেষ উড্ডয়নটি ছিল নাসার একটি ‘সিস্টেম চেক।’
কী ঘটেছিল সেটি বোঝার জন্য ইনজেনুইটি থেকে পাওয়া তথ্য পর্যালোচনা করা হচ্ছে বলে সামাজিক মাধ্যম এক্সে দেওয়া এক আপডেটে বলেছে মহাকাশ সংস্থাটি।নাসার টিম পার্সিভ্যারেন্সকে ‘লং ডিউরেশন লিসেনিং সেশন’ বা অনেক সময় ধরে শোনার নির্দেশ দিলে মহাকাশযানটির সংকেত খুঁজে পায় সেটি।ইনজেনুইটির আগেও ব্ল্যাকআউটের অভিজ্ঞতা রয়েছে। সবচেয়ে সম্প্রতি ঘটনাটি গত বছরের। সেবার এটি উড্ডয়নে ফিরতে পেরেছিল।তবে, এবার তা হবে কি না সেটি বলার সময় এখনো হয়নি বলে প্রতিবেদনে লিখেছে এনগ্যাজেট। এই ছোটো হেলিকপ্টারটি এরইমধ্যে তার মিশনের মূল লক্ষ্য অর্জন করেছে।

নাসার টিম পার্সিভ্যারেন্সকে ‘লং ডিউরেশন লিসেনিং সেশন’ বা অনেক সময় ধরে শোনার নির্দেশ দিলে মহাকাশযানটির সংকেত খুঁজে পায় সেটি।